ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 75/94/COL της 27ης Ιουνίου 1994 για την έγκριση προγράμματος για την εξάλειψη της νόσου του Aujeszky στη Σουηδία και για την τροποποίηση της απόφασης της Εποπτεύουσας Αρχής της ΕΖΕΣ αριθ, 31/94/COL σχετικά με πρόσθετες εγγυήσεις όσον αφορά τη νόσο του Aujeszky, για χοίρους με προορισμό χώρες της ΕΖΕΣ ή περιφέρειες απαλλαγμένες από τη νόσο

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόστηκε με βάση το πρωτόκολλο σχετικά με τις οριζόντιες προσαρμογές για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 σημείο 4 στοιχείο δ),

την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, η οποία εφεξής αναφέρεται ως «πράξη για τα βοοειδή και χοιροειδή»), και ιδίως τα άρθρα 9 και 10,

τη συμφωνία μεταξύ των χωρών της ΕΖΕΣ για την ίδρυση Εποπτεύουσας Αρχής και Δικαστηρίου, όπως προσαρμόστηκε με βάση το πρωτόκολλο προσαρμογής της συμφωνίας μεταξύ των χωρών της ΕΖΕΣ περί της ίδρυσης Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχεία γ) και ε),

Εκτιμώντας:

ότι η Σουηδία, εφαρμόζει πρόγραμμα για την εξάλειψη της νόσου του Aujeszky (AD), όπως δήλωσε σε επιστολές με ημερομηνία 15 Δεκεμβρίου 1993 και 6 Ιουνίου 1994 7

ότι το πρόγραμμα εξάλειψης της AD πληροί τα κριτήρια που καθορίζονται στο άρθρο 9 της πράξης για τα βοοειδή και χοιροειδή 7

ότι κρίνεται σκόπιμο να προταθούν ορισμένες πρόσθετες εγγυήσεις για να προστατευθεί η πρόοδος που έχει ήδη σημειωθεί και για να εξασφαλισθεί η επιτυχής ολοκλήρωση του προγράμματος στη Σουηδία 7

ότι οι σουηδικές αρχές για τη μετακίνηση στο εσωτερικό της χώρας χοίρων αναπαραγωγής και κρεατοπαραγωγής εφαρμόζουν κανόνες τουλάχιστον ισοδύναμους με αυτούς που προβλέπονται στην παρούσα απόφαση 7

ότι η Νορβηγία θεωρεί όπως δήλωσε σε επιστολές της 3ης Ιανουαρίου 1994 και 1ης Ιουνίου 1994, την επικράτειά της απαλλαγμένη από τη νόσο του Aujeszky (AD) και υπέβαλε δικαιολογητικά έγγραφα προς την Εποπτεύουσα Αρχή της ΕΖΕΣ, όπως προβλέπεται στο άρθρο 10 παράγραφος 1 της πράξης για βοοειδή και χοιροειδή 7

ότι κρίνεται σκόπιμο να καθοριστούν ορισμένες πρόσθετες εγγυήσεις για την προστασία του υγειονομικού καθεστώτος ως προς την εν λόγω ασθένεια στη Νορβηγία 7

ότι οι νορβηγικές αρχές για τη μετακίνηση στο εσωτερικό της χώρας χοίρων αναπαραγωγής και κρεατοπαραγωγής εφαρμόζουν κανόνες τουλάχιστον ισοδύναμους με αυτούς που προβλέπονται στην παρούσα απόφαση 7

ότι δεν πρέπει να ζητηθούν οι πρόσθετες εγγυήσεις που προβλέπονται στην παρούσα απόφαση από τις χώρες της ΕΖΕΣ ή τις περιφέρειες αυτών που έχουν ισοδύναμο ή καλύτερο υγειονομικό καθεστώς όσον αφορά την AD 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Το πρόγραμμα για την εξάλειψη της νόσου του Aujeszky στη Σουηδία εγκρίνεται έως τις 30 Ιουνίου 1997.

2. Η απόφαση της Εποπτεύουσας Αρχής της ΕΖΕΣ αριθ. 31/94/COL της 29ης Απριλίου 1994 σχετικά με πρόσθετες εγγυήσεις όσον αφορά τη νόσο του Aujeszky, για χοίρους με προορισμό χώρες της ΕΖΕΣ ή περιφέρειες απαλλαγμένες από τη νόσο τροποποιείται ως εξής:

2.1. Το κείμενο του σημείου 5 αντικαθίσταται από το ακόλουθο κείμενο:

«5. Το υγειονομικό πιστοποιητικό που αναφέρεται ως υπόδειγμα ΙΙΙ στο παράρτημα ΣΤ της πράξης για τα βοοειδή και τα χοιροειδή, πρέπει να συμπληρώνεται με τα ακόλουθα για χοίρους, οι οποίοι προορίζονται για χώρα της ΕΖΕΣ ή περιφέρειά της που εμφαίνεται στον κατάλογο του παραρτήματος Ι και οι οποίοι προέρχονται από χώρα της ΕΖΕΣ ή κράτος μέλος της ΕΚ ή περιφέρειές τους 7

"χοίροι που πληρούν τους όρους της απόφασης 31/94/COL της Εποπτεύουσας Αρχής της ΕΖΕΣ της 29ης Απριλίου 1994 σχετικά με τη νόσο του Aujeszky όπως τροποποιήθηκε με την απόφαση 75/94/COL της Εποπτεύουσας Αρχής της ΕΖΕΣ. Σε περίπτωση χοίρων για αναπαραγωγή η δοκιμή που χρησιμοποιήθηκε ήταν η πλήρης δοκιμή ELISA/ELISA για g1 αντισώματα. (Διαγράφεται η περιττή ένδειξη)".»

2.2. Το κείμενο του σημείου 6 αντικαθίσταται από το ακόλουθο κείμενο:

«6. Οι όροι που αναφέρονται στα σημεία 1 έως 5 δεν ισχύουν για την είσοδο χοίρων σε χώρα της ΕΖΕΣ ή περιφέρειά της που εμφαίνεται στον κατάλογο του παραρτήματος Ι στο σημείο Α, από χώρα της ΕΖΕΣ που εμφαίνεται στον κατάλογο του παραρτήματος Ι σημείο Α.»

2.3. Παρεμβάλλεται το ακόλουθο σημείο:

«6α. Οι όροι που αναφέρονται στα σημεία 1 έως 5 δεν ισχύουν για την είσοδο χοίρων σε χώρα της ΕΖΕΣ ή περιφέρειά της που εμφαίνεται στον κατάλογο του παραρτήματος Ι στο σημείο Α, από χώρα της ΕΖΕΣ που εμφαίνεται στον κατάλογο του παραρτήματος Ι σημείο Α.»

2.4. Το παράρτημα Ι αντικαθίσταται από το παράρτημα της παρούσας απόφασης.

3. Η παρούσα απόφαση αρχίζει να ισχύει την 1η Ιουλίου 1994.

4. Η παρούσα απόφαση απευθύνεται στις χώρες της ΕΖΕΣ.

5. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 27 Ιουνίου 1994.

Για την Εποπτεύουσα Αρχή της ΕΖΕΣ

Pekka SΔILΔ

Μέλος της Αρχής

ΠΑΡΑΡΤΗΜΑ

«ΠΑΡΑΡΤΗΜΑ Ι

Α. Περιφέρειες απαλλαγμένες από τη νόσο του Aujeszky, οι οποίες δεν επιτρέπουν τη διεξαγωγή εμβολιασμών

Φινλανδία: Όλες οι περιφέρειες

Νορβηγία: Όλες οι περιφέρειες.

Β. Περιφέρειες οι οποίες έχουν πρόγραμμα εξάλειψης της νόσου του Aujeszky και δεν επιτρέπουν διεξαγωγή εμβολιασμών

Σουηδία: Όλες οι περιφέρειες.»